Ένας σπουδαίος φιλόσοφος είπε κάποτε "Ο κόσμος είναι ένα βιβλίο.
Όσοι δεν ταξιδεύουν, διαβάζουν μόνο μία σελίδα".
Έχω να πω ότι διάβασα μερικές σελίδες και δεν τρελάθηκα με το βιβλίο.
Δεν ανυπομονώ να ταξιδέψω, για ένα σωρό λόγους.
Όταν έχει πολύ κρύο, δεν νιώθω καλά.
Μπάνιο σε πάγο γυμνός;
- Ναι. - Τρομερή πρόσκληση.
Όταν έχει πολλή ζέστη, μαντέψτε. Δεν νιώθω καλά.
Δεν μπορώ τόσο γρήγορα.
- Αλλά είμαι 75 χρονών. - Θες βοήθεια;
Όχι, το 'χω.
Ίσως ήρθε η ώρα να διευρύνω τους ορίζοντές μου.
Θεέ μου.
Πρώτη φορά βάζω το χέρι μου σε κώλο ελέφαντα.
Στα θετικά της υπόθεσης,
μένω σε διάφορα απίστευτα ξενοδοχεία.
Αμάν. Εντυπωσιακό.
Η παγίδα είναι ότι συμφώνησα να εξερευνήσω κι ό,τι βρίσκεται τριγύρω.
- Πρόσεχε πού πατάς. - Τι μου λες.
- Όμορφο βουνό. - Ηφαίστειο είναι.
Ηφαίστειο είναι;
Ένας κόσμος που απέφευγα όλη μου τη ζωή.
Σέιντι.
Θεέ μου.
Και μόνο να επιβιώσω, θα είναι τέλεια.
Τελευταία φορά που πίνω πέντε βότκες με Φινλανδό.
ΓΙΟΥΤΖΙΝ ΛΕΒΙ, ΕΝΑΣ ΑΠΡΟΘΥΜΟΣ ΤΑΞΙΔΙΩΤΗΣ
Ήρθα στον παράδεισο.
Αναμφίβολα. Πάρα πολύ όμορφα.
Ποιος δεν θα ξετρελαινόταν εδώ;
Λοιπόν, ξέρω ότι θα ακουστεί τρελό,
αλλά κάποιος που τρέμει το νερό όσο εγώ.
Είμαι περισσότερο της στεριάς.
Είμαι πολύ χαρούμενος όταν πατάω στέρεη γη.
Όταν είμαι κοντά σε νερό, δεν νιώθω και πολύ άνετα.
Κι υπάρχει πολύς ωκεανός εδώ πέρα.
Δεν βλέπω παρά μόνο ωκεανό.
ΜΑΛΔΙΒΕΣ
Ενώ μπορώ να εκτιμήσω τη βαθυγάλανη ομορφιά της θάλασσας,
αν με δείτε ποτέ μέσα σε αυτήν, καλέστε βοήθεια.
Γιατί πιθανότατα δεν θα χαιρετάω, θα πνίγομαι.
Νιώθω σαν μια μικρή κουκκίδα
στη μέση του Ινδικού Ωκεανού.
Ο λόγος που μας έδωσαν δύο πόδια είναι για να περπατάμε στη γη.
Αυτή είναι η προσωπική μου εκδοχή του Ναυαγού.
Ελπίζω μόνο να έρχεται κάποιος να με σώσει.
Οι Μαλδίβες.
Χίλια χλμ. άμμου και κοραλλιογενών υφάλων, σχηματισμένων από προϊστορικά ηφαίστεια.
Μόνο το 1% της χώρας είναι κανονική στεριά.
Και δεν βιάζομαι καθόλου να εξοικειωθώ με το υπόλοιπο 99%,
γι' αυτό θα πάω με υδροπλάνο στο ξενοδοχείο.
Ελπίζω να έχει οξυγόνο εν πτήσει.
Οι λέξεις "ύδωρ" και "πλάνη"
με κάνουν να σκέφτομαι τις λέξεις "πτώση" και "συντρίμμια".
Τέλος πάντων...
Γεια σας, κύριε. Καλησπέρα. Καλώς ήρθατε.
Έχει σωσίβιο κάτω από το κάθισμα.
Κρατήστε τη ζώνη σας δεμένη και απολαύστε την πτήση.
Σας ευχαριστώ πολύ.
Δεν είναι και πολύ καλή θέση για σωσίβια.
Γιατί να μην το έχεις αγκαλιά;
Για να το βάλεις γρήγορα. Κάτω από το κάθισμα είναι... Δεν ξέρω.
Ο κόσμος πανικοβάλλεται όταν πέφτει. Εσείς όχι;
Δεν θα παθαίνατε πανικό, δεν θα χάνατε την αίσθηση των πάντων;
Δεν θα σκεφτόσασταν "Τι ακριβώς είπε;
Πού είναι τα σωσίβια; Τι είπε; Κάτω από το κάθισμα;"
Οι πιλότοι δεν φορούν παπούτσια.
Επειδή, όταν πέφτεις στο νερό, τα παπούτσια σε τραβούν κάτω.
Εντάξει, όμορφα είναι.
Βλέπω τα νησάκια, καταπληκτικά χρώματα στο νερό.
Δεν έχω ξαναδεί κάτι τέτοιο.
Υπάρχουν 1.200 νησάκια στις Μαλδίβες,
αλλά κατοικούνται μόνο τα 200.
Ελπίζω να πηγαίνουμε σε ένα από αυτά και να μην το παίξουμε Ροβινσώνες Κρούσοι.
Δεν ξέρω πώς προσγειώνεται.
Υποθέτω ότι απλώς συντρίβεται.
Θεέ μου. Θα πέσουμε στο νερό.
Ίδρωσαν οι παλάμες μου.
Πριν λίγα χρόνια, το νησί Κούνταντου ήταν απλώς μια αμμοθίνα.
Από τότε, ξόδεψαν σε αυτό 45 εκατομμύρια δολάρια,
που θα πει ότι είμαι τυχερός που μένω
σε ένα από τα ακριβότερα κάστρα στην άμμο του κόσμου.
Το θέρετρο υπόσχεται μια πολυτελή απόδραση.
Για να την εξασφαλίσει,
άρχισαν να οργανώνουν την επίσκεψή μου πριν καν μπω στο αεροπλάνο.
ΜΙΑ ΒΔΟΜΑΔΑ ΝΩΡΙΤΕΡΑ
Είναι μια φόρμα προτίμησης που έστειλαν από το ξενοδοχείο,
την οποία πρέπει να συμπληρώσω πριν ταξιδέψω.
Λοιπόν, "τίτλος".
Εντάξει. "Κύριος, κυρία, αφέντης, δόκτωρ,
βασιλιάς".
Θα ήθελα να βάλω "βασιλιάς", αλλά θα βάλω "κύριος".
"Περιπέτειες χωρίς κόπο".
Εύκολο θα είναι αυτό.
"Όρθια κωπηλασία". Όχι.
"Τζετ σκι, κάιτ σέρφινγκ, καταδύσεις.
Καταδύσεις με υποβρύχιο σκούτερ και καρχαρίες".
Αυτό θα κάνω.
Όχι.
"Η αγαπημένη σας δραστηριότητα χαλάρωσης;"
Η ξεκούραση.
"Αν μπορούσαμε να σας φτιάξουμε το γεύμα των ονείρων σας, τι θα θέλατε;
Μπορείτε να ζητήσετε οτιδήποτε".
Τσίζμπεργκερ, πατάτες τηγανητές και μιλκσέικ.
Σοκολάτα ή βανίλια.
Θα το αφήσω πάνω τους.
Καλημέρα. Καλώς ήρθες στο Κούνταντου.
- Μπραντ Κόλντερ, διευθυντής. - Μάλιστα.
- Χαίρω πολύ, Μπραντ. - Χαίρω πολύ.
Θεέ μου!
Η τελευταία φορά που με προϋπάντησαν έτσι σε ξενοδοχείο ήταν ποτέ.
- Ποτέ; - Όχι, δεν μου έχει ξανασυμβεί.
Ξεκινάμε ήδη πολύ ωραία.
Να σου παρουσιάσω το νησί.
Κούντα θα πει "μικρός" στην τοπική γλώσσα.
Οπότε είναι ένα πολύ μικρό νησί.
Έχει μόνο 50 κατοίκους.
Μόλις φτάσει ο επισκέπτης στο νησί,
ισχύει η ιδέα "οτιδήποτε, συνέχεια, οπουδήποτε",
αφού το προσωπικό μας είναι σε ετοιμότητα για να προσφέρει ό,τι μπορεί.
Κάθε ευχή σου είναι επιθυμία μας.
- Οτιδήποτε, συνέχεια...
- Οπουδήποτε. - Ναι.
Οι τρεις αγαπημένες μου λέξεις.
Δες εδώ παραλία.
- Ένα από εκείνα είναι δικό μου; - Ακριβώς.
Δεν υπάρχουν ποτέ πάνω από 32 επισκέπτες εδώ,
που θα πει ότι το προσωπικό παρέχει περιποίηση υψηλού επαγγελματικού επιπέδου.
Ελπίζω μόνο να υπάρχουν δραστηριότητες στην ξηρά όσο θα μείνω.
Από το κατάλυμά σου, βουτάς απευθείας για σνόρκελινγκ.
Συνήθως μπορείς να δεις πάνω από πέντε είδη ψαριών ανά πάσα στιγμή
- κάνοντας σνόρκελινγκ. - Ναι.
Το μόνο επικίνδυνο που πρέπει να ξέρεις
είναι, αν δεις ένα μεγάλο ψάρι, τη βαλιστίδα,
καλύτερα να μείνεις μακριά.
Μιας κυρίας της έκοψε κομμάτι από το αυτί...
- Αλήθεια; - η βαλιστίδα, οπότε...
Ναι, μην ανησυχείς.
- Θα μείνω πολύ μακριά της. - Ναι.
Θα πάρει νέο νόημα η έκφραση "μένω μακριά".
Πού και πού περνούν καρχαρίες.
Καρχαρίες στο νερό;
Ναι, δεν είναι πολύ καλό.
Αυτό θα πει θέα.
Ζήτησα θέα στον ωκεανό και μου την έδωσαν με το παραπάνω.
Οι Μαλδίβες είναι η χώρα με το μικρότερο υψόμετρο στον κόσμο.
Κανένα από τα νησιά δεν είναι πάνω από 1,8 μ. από το επίπεδο της θάλασσας.
Όπου κι αν κοιτάξεις βλέπεις έναν παράδεισο ωκεανού.
Δες εδώ.
ΚΑΛΩΣ ΗΡΘΕΣ ΓΙΟΥΤΖΙΝ
Πού θα κοιμηθώ απόψε; Δεν θέλω να το χαλάσω αυτό.
Αν και η γυναίκα μου, η Ντεμπ, μου φτιάχνει το ίδιο κάθε βράδυ,
οπότε δεν είναι κάτι ιδιαίτερο.
Η 280 τ.μ. βίλα έχει δική της πισίνα υπερχείλισης χωρίς καρχαρίες
και κοστίζει πάνω από 7.000 δολάρια τη βραδιά.
Νομίζω ότι θα μου αρέσει εδώ.
- Γεια σου. - Γεια.
Με λένε Σόφα. Είμαι η προσωπική σου μπάτλερ.
- Να περάσω; - Ναι, βέβαια.
Ευχαριστώ.
- Προσωπική μου μπάτλερ; - Είσαι...
Μάλιστα.
Θες να μου πεις τι σου αρέσει και τι δεν σου αρέσει;
Δεν μου αρέσει καθόλου ό,τι έχει σχέση με νερό.
Ναι.
Μα είσαι στις Μαλδίβες.
- Ναι. - Έχουμε 99% νερό.
Αυτό είναι το παράδοξο στην όλη φάση.
Αλλά σπορ θαλάσσης, δεν μπορώ να κάνω κανένα.
Ποιο είναι το αγαπημένο σου σπορ;
Το γκολφ.
Δεν παίζουμε στις Μαλδίβες, αλλά άσ' το πάνω μου.
Εντάξει.
Όσο κι αν θα μπορούσα να το συνηθίσω,
δεν θέλω να σκεφτεί κανείς ότι ξιπάστηκα.
Το "οτιδήποτε, συνέχεια, οπουδήποτε" είναι δύσκολο για έναν Καναδό,
γιατί, ξέρετε κάτι;
Νιώθουμε ότι το παρατραβάμε.
Όταν το σκεφτείς και αναλογιστείς πού βρίσκεσαι,
δηλαδή στη μέση του πουθενά,
πώς μπορείς να δώσεις σε κάποιον ακριβώς αυτό που θέλει;
Θέλω να το ψάξω λίγο,
γιατί δεν καταλαβαίνω πώς γίνεται.
Ας αρχίσουμε με τα βασικά.
Για μένα, ο δρόμος για την ευχαρίστηση περνά πάντα από το στομάχι.
Πηγαίνω να γνωρίσω τον επικεφαλής σεφ, τον Έντουαρντ,
για να ανακαλύψω πώς κρατά τους επισκέπτες στον έβδομο ουρανό.
- Έντουαρντ. - Γιουτζίν.
- Τι κάνεις; - Καλά. Εσύ;
Υπέροχα.
- Είμαστε στη μέση του πουθενά. - Ακριβώς.
- Και μπορείς να βρεις ό,τι θες... - Ό,τι θέλουμε.
- σε φαγητό κάθε μέρα όλη μέρα. - Ακριβώς.
Πώς γίνεται;
Οι Μαλδίβες έχουν την τύχη να βρίσκονται ανάμεσα σε Αυστραλία,
Σιγκαπούρη, Ντουμπάι και Ευρώπη.
Αυτό μας βοηθά να βρούμε τα πάντα μέσα σε 24 ώρες.
Ποιο ήταν το πιο παράξενο αίτημα που είχατε ποτέ;
Μια απλή μερίδα βούτυρο.
Έπρεπε να έρθει από συγκεκριμένη περιοχή και προμηθευτή της Γαλλίας.
- Αλήθεια; - Στη Βρετάνη.
Το αίτημα έγινε γύρω στις δέκα το πρωί του Σαββάτου
και την Κυριακή το πρωί, για το πρωινό, είχαμε φέρει το προϊόν στο νησί.
Αν ήμουν στη θέση σου, θα είχα πει "Δεν νομίζω".
"Το παρατραβάτε".
Αυτή είναι η δουλειά μας.
Μάλιστα ο Έντουαρντ ενθαρρύνει τους επισκέπτες να ξεφύγουν από το μενού.
Ή, όπως το λένε, "άγραφο γεύμα".
Έχω δοκιμαστεί στον αυτοσχεδιασμό
κι είμαι προετοιμασμένος να αυτοσχεδιάσω και στην κουζίνα.
Θα βάλω μισή ποδιά. Έτσι τη λέτε;
- Σκέτο ποδιά. - Αυτό θα ήταν μισή ποδιά;
Σκέτο ποδιά. Εντάξει.
Ο επισκέπτης ήρθε και μας είπε "Λατρεύω την κρεμμυδόσουπα,
αλλά μπορείτε να την κάνετε πιο ξεχωριστή;"
Εδώ θα χρησιμοποιήσουμε λίγο μπράντι και μαύρη τρούφα.
Θέλουμε λίγο τυρί.
Τι τυρί;
Θέλω γκριγιέρ, Tête de Moine και λίγη παρμεζάνα.
Πες ό,τι έγινε.
Εδώ στο Κούνταντου,
το τυρί δεν είναι απλώς σε ψυγείο.
Έχουν ολόκληρο κελάρι αποκλειστικά για τυριά.
Κι έχει μια μυρωδιά που σε χτυπάει κατευθείαν.
Εντάξει. Θέλουμε γκριγιέρ, παρμεζάνα
και...
Γαλλίας;
Αυτό που ξέχασα να πω στον Έντουαρντ είναι πως είμαι αργός.
Δεν βρίσκω τη γραβιέρα ούτε το...
Θα πάρω δύο τέτοια.
Λίγο μπρι.
Τυρί δεν είναι;
Ξέχασα το όνομα του γαλλικού τυριού που μου είπες,
κι έτσι έφερα λίγο μπρι, αφού είναι γαλλικό.
Καλή προσπάθεια. Ακριβώς μπροστά σου,
- μόλις μπεις στο κελάρι. - Εντάξει.
- Πολύ καλύτερα. - Αυτό είναι;
- Ωραία. Τέλεια. - Εντάξει.
Πάρε λίγο μπράντι, φλόγιστρο.
Εντάξει, θα είναι συναρπαστικό.
- Είμαστε εντάξει με τον χρόνο; - Πρέπει να βιαστούμε.
- Ναι. - Να βιαστούμε.
Εσύ μας καθυστερείς. Είσαι...
Κάνω ό,τι μπορώ. Δεν μπορώ να βλέπω γρηγορότερα.
Και βουαλά.
Συνδυασμός από καραμελωμένα κρεμμύδια, ζωμό βοδινού, μπράντι και μαύρη τρούφα,
με συμπλήρωμα τρία καλοδιαλεγμένα τυριά.
Θεέ μου.
Είναι η πιο ιδιαίτερη κρεμμυδόσουπα που έχω δει ποτέ.
Προσωπικά, θα προτιμούσα λίγο παραπάνω σούπα για το ψωμί μου.
Αλλά ακόμα και για μένα,
το "οτιδήποτε, συνέχεια, οπουδήποτε" ακούγεται λίγο υπερβολικό.
Δεν θα σήκωνα το τηλέφωνο στις τέσσερις το πρωί
για να παραγγείλω κάτι.
Ένας Αμερικανός θα το έκανε αυτό.
Αλλά είναι μια ενδιαφέρουσα φιλοσοφία εδώ.
Η πρώτη μέρα πήγε καλά, θα έλεγα.
Αν και δεν αξίζω εγώ όλα τα εύσημα.
Έκανα γαλλική κρεμμυδόσουπα,
επέζησα από υδροπλάνο και απέφυγα τον ωκεανό.
Τώρα που το ξανασκέφτομαι, αξίζω όλα τα εύσημα.
Η Σόφα, η μπάτλερ μου, έχει οργανώσει την αυριανή μέρα.
Ο ενθουσιασμός της με τρομάζει λίγο.
Το νερό το αποκλείσαμε,
οπότε ελπίζω να κοιμηθώ καλά
και να μη χάσω τον ύπνο μου αναλογιζόμενος τι με περιμένει.
Καλημέρα.
Ναι, το πρωί ήταν απίστευτο.
Είδες τι έχει στην πισίνα;
Έλα.
Δες εδώ.
Είναι ο πιο ωραίος μπουφές πρωινού που έχω δει ποτέ.
Και τον άφησαν στην πισίνα.
Μια απίστευτη ιδέα,
αλλά δεν μπορώ να το πιάσω.
Έλα στον μπαμπά!
Θεέ μου.
Ξέρω τι προσπαθούν να κάνουν.
Πρώτα να με βάλουν στην πισίνα και μετά στον Ινδικό Ωκεανό.
Αλλά στο πρωινό είμαι από αυτούς που θέλουν να είναι ντυμένοι.
"Καλημέρα, Γιουτζίν.
Για να γεμίσουμε τη διαμονή σου με στιγμές μεγαλείου..."
Μεγαλείου.
"Σκέφτηκα την εξής εμπειρία στο νησί.
Έναν διαλογισμό με μπάνιο ήχου
με τη θεραπεύτρια γιόγκα Ναντίνι.
Πολλές ευχές. Η μπάτλερ σου, Σόφα".
Ενδιαφέρον.
Ευχαριστώ.
"Τι είναι το μπάνιο ήχου; Θες να μάθεις;"
"Αμέ". "Εντάξει. Αλλά θα πας με σκάφος".
Έτσι σε γραπώνουν.
Έχει λίγο κύμα και με έχει πιάσει ναυτία.
Δεν ξέρω πού ακριβώς πάμε.
Αλλά ελπίζω να περιλαμβάνει αρκετή στεριά.
Το μπάνιο ήχου ίσως είναι σαν σάουνα
ή σαν ατμόλουτρο, όπως λένε.
Που δεν μου αρέσει και πολύ. Δεν το βρίσκω απολαυστικό.
Αλλά ό,τι και να 'ναι, θα κάνω ό,τι καλύτερο μπορώ.
Εντάξει, πού είναι το μπάνιο ήχου;
Σε μπουντρούμι;
Θεέ μου. Είναι τρελό.
Νάμαστε, κύριε Γιουτζίν!
Καλώς ήρθατε στον υποβρύχιο διαλογισμό. Πώς είναι;
Πώς είναι; Υποβρύχιος.
Όμορφα ψάρια.
Εδώ έχουν από τις μεγαλύτερες αποικίες κοραλλιογενών υφάλων,
με πάνω από 2.000 είδη ψαριών.
Με κανένα δεν σχεδίαζα να έρθω πρόσωπο με πρόσωπο σε έξι μέτρα βάθος.
Περίμενε λίγο να ηρεμήσει η καρδιά μου.
Είναι απίστευτο.
Ποιος το έφτιαξε αυτό και τι διαπιστευτήρια έχει;
Από πού έρχεται ο ήχος;
Τι ακριβώς είναι το μπάνιο ήχου;
Το σώμα μας αποτελείται κατά το 65% από νερό.
Το νερό ανταποκρίνεται στον ήχο
και απομακρύνει τα μπλοκαρίσματα από όλο σου το σώμα.
Νομίζω ότι εμένα τα μπλοκαρίσματα είναι που με κρατούν να μη διαλυθώ.
Το σώμα σου είναι έτοιμο να λάβει θετική ενέργεια.
- Το μυαλό σου είναι ήρεμο, γαλήνιο. - Ήταν μέχρι που είδα αυτό.
Δεν μου φαίνεται για σαρδέλα.
Εισπνοή. Ξεκινάμε.
- Ομ. - Ομ.
Καταπληκτικό.
- Σόκαρα και τον εαυτό μου. - Ήσασταν τέλειος!
Η Ναντίνι κατάλαβε ότι είμαι ηθοποιός.
Αν με καλοπιάσεις αρκετά, μπορείς να με πείσεις να κάνω τα πάντα.
Ωραία είναι.
Εισπνοή.
Εκπνοή.
Είναι μια εξαιρετικά πανέξυπνη ιδέα.
Αλλά σκεφτόμουν συνέχεια "Κι αν ακούσεις ένα κρακ;"
Ή "Κι αν έχει διαρροή;"
Θες να συζητήσουμε τι θα πει "μπάζει νερά";
Αυτό θα ήταν ο ορισμός.
Ανοίξτε απαλά τα μάτια.
Αργά.
Χέλια είναι αυτά;
Ήταν απίστευτο και, μόλις χαλαρώσεις,
είναι όμορφο να βλέπεις τι γίνεται μέσα στο νερό.
Σχεδόν με πήρε ο ύπνος στη μέση του διαλογισμού.
Δεν θέλω και πολύ.
Παραδόξως,
η Σόφα είχε καταφέρει να μου προσφέρει μια θαλασσινή εμπειρία.
Γεια σας!
Έχοντας όλη τη χαρά του σνόρκελινγκ
χωρίς να βρέξω ούτε τα πόδια μου,
αναρωτιέμαι τι ετοίμασε η μπάτλερ στη συνέχεια.
- Μεγάλο βήμα. Ναι. - Ευχαριστώ.
Σαλπάρω με τη θαλάσσια βιολόγο Τζάσμιν.
Ίσως, αν μάθω περισσότερα για τον ωκεανό,
να μπορέσω να τον απολαύσω.
Ή ίσως να ανακαλύψω πως ό,τι δεν γνωρίζεις μπορεί να σε βλάψει.
Αυτό θα πει σκάφος.
Δεν κουνάει καθόλου. Το στομάχι μου είναι μια χαρά.
Πάμε στρωτά. Δεν νιώθω τίποτα.
Συνήθως κάνεις τέτοια;
- Ποτέ δεν κάνω τέτοια. Όχι. - Αλήθεια; Τίποτα;
Έχεις μια αγάπη για τη θάλασσα που εγώ δεν συμμερίζομαι.
- Όχι; - Αλλά για μένα φταίει ο φόβος.
- Κατάλαβες; Ο φόβος του πνιγμού. - Ναι.
Και ο φόβος να χάσεις κομμάτια του σώματός σου
- από καρχαρία και μετά να πνιγείς. - Μεγάλο καρχαρία.
Τι κάνει τις Μαλδίβες τόσο μοναδικές;
Στις Μαλδίβες βρίσκεται το 5% των κοραλλιογενών υφάλων όλου του πλανήτη.
- Απίστευτο, αν το σκεφτείς. - Είναι πολύ.
Γιατί αν τις δεις στον χάρτη, είναι σαν μια κουκκίδα.
- Ενίοτε δεν είναι καν στον χάρτη. - Ακριβώς. Μιλάμε για πολλά κοράλλια.
- Πάρα πολλά κοράλλια. - Ναι.
Και το ένα τέταρτο όλης της ωκεάνιας ζωής
ζει σε κοραλλιογενή ύφαλο.
Γι' αυτό είναι τόσο ξεχωριστή η θαλάσσια ζωή εδώ.
- Ναι. - Ο ύφαλος είναι επίσης
αυτό που κάνει την άμμο εδώ τόσο απίστευτα λεπτή και λευκή.
Μάλιστα μόνο το 5% των παραλιών παγκοσμίως έχουν φτιαχτεί από τέτοια κοράλλια.
Πρέπει να το πω, ο ωκεανός, το να είσαι εδώ...
Είναι πολύ όμορφα.
- Έτσι; - Ναι.
Και τότε, λες και ήταν σχεδιασμένο, ο ωκεανός μού προσφέρει μια στιγμή
που ούτε η μπάτλερ μου δεν θα μπορούσε να έχει οργανώσει.
Εκεί. Πίσω σου. Βλέπεις;
- Το βλέπεις αυτό; - Ναι! Έχουμε δελφίνια!
Κοίτα κάτω. Βλέπεις;
- Ναι! - Ένα. Εδώ.
- Τέσσερα, πέντε. - Να τα!
- Ναι. - Ναι!
- Τα βλέπεις; - Κάνουν άλμα.
Συναρπαστικό δεν είναι;
Τρελό. Πραγματικά απίστευτη εμπειρία.
Οι Μαλδίβες είναι ένας νησιωτικός παράδεισος
και όπου έχεις νησιά, έχεις και νερό.
Η λέξη σού δίνει να το καταλάβεις.
Παρόλο που θα χρειαστώ μερικές ακόμα βόλτες με σκάφος
για να βρω την ισορροπία μου,
ολοκληρώνω τη μέρα μου νιώθοντας ωραία με την πληροφορία
πως τα πάντα στον ωκεανό δεν θέλουν να με φάνε.
Απόλαυσα αυτήν την πολυτελή ζωή
σαν ψάρι που δεν είναι έξω από τα νερά του.
Αλλά ντρέπομαι λίγο με το επίπεδο πολυτέλειας εδώ
και νιώθω την ανάγκη να εξερευνήσω τη χώρα
χωρίς προσωπικό μπάτλερ να φροντίζει κάθε μου καπρίτσιο.
Περίπου μισό εκατομμύριο άνθρωποι ζουν στις Μαλδίβες.
Είναι διασκορπισμένοι σε 200 νησιά,
κάνοντας τη χώρα μια από τις πιο αραιοκατοικημένες του κόσμου.
Λογικό λοιπόν που, εκτός από το προσωπικό, δεν είδα κανέναν άλλο.
Σε μια κίνηση που δεν περιμένεις από μένα, μπήκα οικειοθελώς σε ένα σκάφος
για να πάω σε ένα από τα πιο πυκνοκατοικημένα νησιά, το Νάφαρου,
και να συναντήσω κάποιον που ζει εδώ.
- Εσύ θα είσαι ο Σάντι. - Γεια.
Όπως είναι αναμενόμενο, ο τουρισμός είναι η πιο βαριά βιομηχανία των νησιών
και ευθύνεται για περισσότερο από το 25% των εσόδων της χώρας.
Πολλοί άνθρωποι που ζουν στο Νάφαρου δουλεύουν στα γειτονικά θέρετρα.
Αλλά ο Σάντι βγήκε πρόσφατα στη σύνταξη.
Λοιπόν, τι είναι αυτό εδώ;
- Προσπαθώ να πιάσω ένα ψάρι. Είναι... - Το κατάλαβα αυτό.
Αλλά τι... Δεν είμαι σίγουρος...
Με αυτό καθάριζε η γυναίκα μου την τουαλέτα.
Το επαναχρησιμοποιώ. Τυλίγω την πετονιά.
Θες να δοκιμάσεις;
Ναι, θα... Ναι.
Ωραίο πέταγμα.
- Πρέπει να το κρατάς. - Ναι.
Τσιμπάει;
Κάτι ένιωσα.
Αλλά δεν νομίζω ότι υπάρχει κάτι.
Να πιάσω ψάρι; Μπορεί και να τα κατάφερνα.
Νιώθω τσίμπημα.
Αν καθόμουν αρκετή ώρα.
Αλλά δεν έχει τίποτα. Όχι ακόμα.
Και εννοώ αρκετή ώρα.
Έπιασα κάτι;
- Μπα, τίποτα. - Δόλωμα.
Μάλλον θα μου έπαιρνε χρόνια.
Γι' αυτό δεν τσιμπάει τίποτα.
Γι' αυτό δεν τσιμπάει τίποτα!
Το τραβούσα έξω από το νερό.
Να, ορίστε.
Αυτή η περιοχή είναι σταυροδρόμι των αρχαίων εμπορικών οδών
μεταξύ Ασίας, Αφρικής και Μέσης Ανατολής.
Αυτό θα πει πως η κουλτούρα είναι ένα πραγματικό χωνευτήρι.
Σάντι, μίλησέ μου για τη ζωή στις Μαλδίβες.
Τα πάντα εδώ είναι ωκεανός, οπότε για μας εκεί είναι όλοι οι πόροι.
Το ονόμασα κάντου μπάντα.
- Κάντου, ωκεανός. Μπάντα, στομάχι. - Ναι.
- Από τον ωκεανό στο στομάχι. - Ναι.
Πολύ βιώσιμος τρόπος ζωής.
Ναι, όταν ζεις στην πόλη,
- βλέπεις ανθρώπους αγχωμένους, πιεσμένους. - Ναι.
Ναι, εγώ είμαι αυτός.
Μετά βλέπεις τον ωκεανό,
είσαι συνδεδεμένος με το σύμπαν, κατάλαβες;
Ας μοιραστούμε την αγάπη, τη χαρά. Υπάρχουν.
- Από δω; - Βλέπεις την παραλία.
Πριν 50 χρόνια,
στις Μαλδίβες κατοικούσαν κυρίως ντόπιοι, σαν τον Σάντι.
Αλλά από τότε που άνοιξε το πρώτο θέρετρο το 1972,
έρχονται τουρίστες για να ανακαλύψουν τα μυστικά του νησιού οι ίδιοι.
Δείχνεις να παίρνεις πολλή χαρά από τη ζωή,
οπότε τι συμβουλή θα έδινες στον κόσμο;
Πρέπει να συνδεθείς.
Να βγάλεις τα παπούτσια, να νιώσεις την άμμο, να μπεις στο νερό,
να νιώσεις τον άνεμο, να γευτείς το αλάτι.
Μετά ξεχνάς το άγχος και την κατάθλιψη.
Μαθαίνεις να συνδέεσαι.
Τα θέρετρα προσφέρουν κάτι εντυπωσιακό,
αλλά ένα απόγευμα με τον Σάντι
μου έδειξε την πραγματική μαγεία που κρύβουν οι Μαλδίβες.
Θα πάρω πίσω μαζί μου λίγη από την αύρα σου.
Αυτό κάνει για μένα το ταξίδι να αξίζει.
Χαίρομαι πολύ.
Μ' αρέσει πάντα να δείχνω στους άλλους την ομορφιά της χώρας μου.
Υπέροχος άνθρωπος.
Ευχαριστώ.
Ο Σάντι... Πολύ μου άρεσε η προσωπικότητά του. Μακάρι να την είχα.
Για να είμαι ειλικρινής, προτιμώ την παρέα του Σάντι από τη δική μου.
Καθώς επιστρέφω στο νησί μου,
νιώθω αναπόφευκτα ότι η εκδοχή του Σάντι για τις Μαλδίβες
είναι ένας παράδεισος που δεν μπορείς να τον βάλεις σε πακέτο διακοπών,
όσα λεφτά κι αν δώσεις.
Πριν ακόμα έρθω,
το Κούνταντου μου υποσχέθηκε να εκπληρώσει τις επιθυμίες μου.
Και σε συμφωνία με το πνεύμα του Σάντι,
ετοίμασαν μια πολύ απλή εμπειρία που σίγουρα δεν θα απογοητεύσει.
Για μένα είναι;
Της το αναγνωρίζω της Σόφα.
Έφτασα στον δικό μου προσωπικό παράδεισο.
Έλα τώρα. Είναι το γεύμα των ονείρων μου;
Μιλκσέικ βανίλια, πατάτες με τρούφα. Αυτό θα είναι...
Τσίζμπεργκερ!
Φοβερό. Λατρεύω τον Έντουαρντ.
Μαντέψτε.
Είναι το καλύτερο τσίζμπεργκερ που έχω φάει.
Ακούστε, το καταλαβαίνω. Είμαι λίγο μπελάς, εντάξει;
Όταν έχει να κάνει με γκρίνια.
Δεν γίνεται καλύτερο.
Οι πιο ευτυχισμένες στιγμές της ζωής μου;
Ο γάμος μου,
η γέννηση του γιου μου Ντάνιελ,
η γέννηση της κόρης μου Σάρα.
Αυτό το γεύμα, αυτή η μέρα και αυτό το μέρος τις συναγωνίζονται.
Όπως λέει κι ο Σάντι, οι απλές απολαύσεις.
Μια φορά κι έναν καιρό,
δεν θα το συζητούσα καν να έρθω εδώ.
Υπερβολικά πολύ νερό για τα γούστα μου.
Αλλά ανακάλυψα έναν εντυπωσιακό, απόλυτα μοναδικό, φυσικό παράδεισο.
Είναι από τα πιο όμορφα μέρη που έχω δει.
Παρόλο που ξεκίνησα το ταξίδι ως εξ ορισμού λάτρης της στεριάς,
οι Μαλδίβες με έκαναν να ξεχαστώ.
- Γιουτζίν. - Ναι;
Μπήκες στον ωκεανό.
Μπήκα στον ωκεανό.
Όχι σε οποιονδήποτε ωκεανό.
Στον Ινδικό Ωκεανό.
Μόνο ένα πράγμα θα το ξεπερνούσε αυτό
και η Σόφα κράτησε την υπόσχεσή της.
"Μην ανησυχείς. Τα μπαλάκια του γκολφ είναι πλήρως βιοδιασπώμενα
και περιέχουν τροφή για τα ψάρια. Καλή διασκέδαση".
Είναι τρελό.
Φοβερό.
Βλέπω την απίστευτη ομορφιά που έχουν οι Μαλδίβες.
Ήρθα αναζητώντας τον παράδεισο
και, αν είναι δυνατόν, τον βρήκα.
Υποτιτλισμός: Άννυ Ζερβού